Hierdie is 'n boodskap ter viering van die publikasie van ons nuwe Statuut in die Staatskoerant. Die Statuut is nou die wetgewing waarvolgens ons universiteit bestuur word. Dit vat alles saam wat ons oor die nuwe strategie bespreek en besluit het en gee aan ons die gereedskap daarvoor. Nou kan ons volstoom voortgaan en dit 'n werklikheid maak.
Ons kan voortgaan met die vul van die poste van adjunkvisekanseliers, uitvoerende dekane, adjunkdekane, akademiese direkteure en adjunkdirekteure (waar nodig). Maar die kritieke punt wat ek graag wil maak, is dat ons nie 'n enkele oomblik hoef te wag om die ons droom vir die Noordwes-Universiteit waar te maak nie.
Ons droom is om hierdie belangrike doelwitte oor tyd heen te bereik, met inagneming van die realiteite waarmee ons te kampe het. Maar op kort termyn is ons doelwit om die goeie werk waarna hierbo verwys word selfs beter te doen. My boodskap is eenvoudig: neem verantwoordelikheid vir wat jy nou kan doen om ons doelwit van 'n unitêre universiteit waar akademiese uitnemendheid die sleutelvereiste is, te bevorder. Ons hoef nie te wag nie. Jy is die enigste een wat daardie stukkie van die universiteit waarvoor jy verantwoordelik is, ten goede kan verander.
Een so 'n onderwerp vir die voortgaande dialoog is hoe ons ons leerplanne moet vernuwe om te voldoen aan die regmatige eise tot dekolonisering. Ons kan nie hiervan wegskram nie en moet vasstel wat dit vir elke vakgebied of die studentelewe in die algemeen kan beteken. 'n Ander dimensie van hierdie kurrikulumvernuwing is om relevant en sensitief vir nasionale behoeftes te bly. Dit sluit in die lewering van hoëvlak-mensekrag vir ons ekonomie en voldoening aan die veranderende vereistes van die bedryf. Hier dink ek in die besonder aan die ontplooiing van 'n kennisekonomie. Om relevant te bly, moet ons deurlopend ten goede verander.
Hierdie is terselfdertyd 'n boodskap van dank oor wat in die verlede bereik is én ŉ boodskap vir dit wat ons nog wil bereik. Die Noordwes-Universiteit is 'n plek vir optimiste en probleemoplossers, 'n plek vir leiers en mense wat iets wil bereik. Laat jou gemaksones agter en gryp die uitdagings aan wat nie meer “voorlê” nie, maar reeds deel is van ons lewens.